jkorsvik/nowiki_second_scrape_merged huggingface dataset:
Elvemuslingfamilien

Elvemuslingfamilien eller elvemuslinger (Margaritiferidae) er en familie av større ferskvannsmuslinger (Unionoida) som kun inkluderer én eksisterende slekt; Margaritafera. Noen regner imidlertid med to slekter, i det de også aksepterer Cumberlandia som ei selvstendig slekt. Den aksepteres ikke av WoRMS, som synonymiserer den med Margaritafera. Elvemuslingfamilien omfatter blant annet elvemuslingen (Margaritafera margaritafera), som finnes i Norge.


== Inndeling ==
Inndelingen under følger WoRMS og er i henhold til Bouchet & Bieler (2015). Norske navn følger i hovedsak Artsdatabanken, men navn i parentes er kun uoffisielle beskrivelser.

Animalia, dyreriket
Mollusca, bløtdyr
Bivalvia, muslinger
Palaeoheterodonta
Trigonioidea, (saltvannsmuslinger)
Unionoida, (større ferskvannsmuslinger)
Etherioidea
Hyrioidea
Silesunionoidea (†)
Unionoidea
Liaoningiidae (†)
Margaritiferidae, elvemuslingfamilien
Margaritifera, elvemuslingslekten
Sancticarolitidae (†)
Unionidae, dammuslingfamilien


== Referanser ==


== Eksterne lenker ==
(en) Elvemuslingfamilien – oversikt og omtale av artene i WORMS-databasen 
(en) Elvemuslingfamilien i Global Biodiversity Information Facility 
(no) Elvemuslingfamilien hos Artsdatabanken 
(sv) Elvemuslingfamilien hos Dyntaxa 
(en) Elvemuslingfamilien hos Fauna Europaea 
(en) Elvemuslingfamilien hos Fossilworks 
(en) Elvemuslingfamilien hos ITIS 
(en) Elvemuslingfamilien hos NCBI 
(en) Kategori:Margaritiferidae – bilder, video eller lyd på Wikimedia Commons 
Margaritiferidae – detaljert informasjon på Wikispecies
Read

Read er et systemkall. I moderne POSIX-kompatible operativsystemer må et dataprogram aksessere data fra en datafil som er lagret i et filsystem ved å benytte systemkallet read. Filen er identifisert gjennom en fildeskriptor som vanligvis blir gjort tilgjengelig gjennom et tidligere kall til systemkallet open. Dette systemkallet leser data i form av et antall byte som spesifiseres av kalleren, og som lagres i et buffer som er forsynt av den kallende prosessen.
Systemkallet read har tre argumenter:

Fildeskriptoren til datafilen
Bufferet hvor de leste data skal lagres
Antall byte som skal leses fra datafilen
Prosopocoilus (Macrodorcinus) tigrinus

Prosopocoilus tigrinus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En nokså liten (hannene ca. 20 millimeter), slank, halvblank brun hjortebille. Hannens kjever er middels lange og rette, med én tann i den indre delen og omtrent seks korte tenner i den ytre delen. Hodet er slett uten kjøler eller knøler. Hode og pronotum er nokså tett og fint punktert. Antennene har en tre-leddet vifte. Pronotum er betydelig bredere enn langt, ikke innsnevret ved roten. Dekkvingene har svake punktrader, i alle fall på sidene. Beina er brune.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er utbredt på Borneo.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Macrodorcinus Maes, 1990
Prosopocoilus (Macrodorcinus) tigrinus Didier, 1928


== Eksterne lenker ==
Bildegalleri over slekten (preparerte eksemplarer)
Bildegalleri
Artikkelen har ingen egenskaper for arter i Wikidata
(en) Prosopocoilus – kategori av bilder, video eller lyd på Commons
Prosopocoilus antilopus

Prosopocoilus antilopus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 25-42 millimeter), bred, halvblank rødbrun hjortebille. Hannens kjever er forholdsvis korte og kraftige, med ca. tre butte tenner, små hanner har flere og mindre tenner. Hodet er stort og bredt, slett uten kjøler eller knøler, pannen bredt U-formet innbuktet foran. Antennene har en tre-leddet vifte. Pronotum er betydelig bredere enn langt, ikke innsnevret ved roten. Dekkvingene har oftest en mørk sømstripe. Undersiden er rødbrun, partiet bak mellomhoftene brunoransje. Beina er brune. Hunnen er mindre, bredere og blankere, uten forstørrede kjever.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er utbredt i Sentral- og Vest-Afrika


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Prosopocoilus (i snever forstand)
Prosopocoilus antilopus (Swederus, 1787)
Prosopocoilus antilopus antilopus (Swederus, 1787)
Prosopocoilus antilopus beisa Kriesche, 1920
Prosopocoilus antilopus insulanus Kriesche, 1920


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus antilopus i Global Biodiversity Information Facility 
(en) Kategori:Prosopocoilus antilope – bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
Ioctl

ioctl (en forkortelse for input/output control) er i moderne POSIX-kompatible operativsystemer et systemkall for utstyrsavhengige operasjoner og andre som ikke kan utføres med regulære systemkall. Dets parameter spesifiserer en forespurt kode. Effekten av kallet avhenger helt og holdent av den forespurte kode, som vanligvis er utstyrsavhengig. En utstyrsdriver for CD-ROM kan for eksempel instruere et fysisk utstyr til å spytte ut disken ved å sørge for en ioctl-kode. Utstyrsuavhengige koder blir også brukt til å gi brukerrommet aksess til funksjoner i operativsystemkjernen som bare kan bli brukt av systemprogrammer under utvikling.
Systemkallet ioctl ble innført i UNIX versjon 7, og støttes av de fleste avarter av UNIX og Unix-liknende systemer, deriblant Linuxkjernen og Mac OS X. I Microsoft Windows finnes det en lignende funksjon som er kalt DeviceIoControl.
Jacques Dubochet

Jacques Dubochet (født 8. juni 1942) er en sveitsisk biofysiker og nobelprismottaker. I 2017 ble Dubochet tildelt Nobelprisen i kjemi, sammen med Joachim Frank og Richard Henderson, «for utvikling av kryoelektronmikroskopi for høyoppløsende strukturbestemmelse av biomolekyler i løsning»


== Referanser ==
Joachim Frank

Joachim Frank (født 12. september 1940) er en tyskfødt amerikansk biofysiker og nobelprismottaker. I 2017 ble Frank tildelt Nobelprisen i kjemi, sammen med Richard Henderson og Jacques Dubochet, «for utvikling av kryoelektronmikroskopi for høyoppløsende strukturbestemmelse av biomolekyler i løsning»


== Referanser ==
Write

Write er et systemkall i UNIX og Unix-liknende operativsystemer. I moderne POSIX-kompatible operativsystemer må et dataprogram skrive data til en datafil som blir lagret i et filsystem ved å benytte systemkallet write. Filen er identifisert gjennom en fildeskriptor som vanligvis blir gjort tilgjengelig gjennom et tidligere kall til systemkallet open. Dette systemkallet skriver data i form av et antall byte som spesifiseres av kalleren, og som lagres i et buffer som er forsynt av den kallende prosessen.
Systemkallet write har tre argumenter:

Fildeskriptoren til datafilen
Bufferet hvor de skrevne data skal lagres
Antall byte som skal skrives til datafilen


== Eksterne lenker ==
POSIX write
Jeffrey C. Hall

Barry Clark Barish (født 3. mai 1945) er en amerikansk genetiker og kronobiolog og nobelprismottaker. I 2017 ble Hall tildelt Nobelprisen i medisin, sammen med Michael Rosbash og Michael W. Young, «for forskning på gener som styrer den biologiske klokken hos bananfluer»


== Referanser ==
Mmap

mmap(2) er et POSIX-kompatibelt systemkall i UNIX og Unix-liknende operativsystemer. Kallet mapper datafiler og utstyr i hukommelsen og er en form for minnemappet fil-I/O. Den implementerer vanligvis behovsbetinget sideveksling, fordi innholdet i filen ikke blir lest fra disken i utgagngspunktet og ikke benytter fysisk RAM. Disklesingene utføres på en «lat» måte, etter at en spesifikk lokalitet blir aksessert. Etter at minnet ikke lenger behøves, er det viktig å foreta en munmap(2) av pekerne til den. Beskyttelsesinformasjonen kan stures ved å benytte mprotect(2), og spesiell behandling kan bli påtvunget ved bruk av madvise(2).
Systemkallet er tilgjengelig i Linuxkjernen, MacOS, FreeBSD og OpenBSD.
Fylkestingsvalget 1975

Fylkestingsvalget 1975 ble gjennomført 14. - 15. september 1975, samtidig med kommunestyrevalget. Det var første gang at fylkestingene ble valgt ved direkte valg. Tidligere hadde fylkestinget bestått av kommunenes ordførere. Valget ble holdt i alle fylker unntatt Oslo.Stemmerettsalderen var 20 år.
Ved fylkestingsvalget ble det avgitt 1 860 052 stemmer, 68,3% oppslutning. Ved kommunestyrevalget ble det avgitt 1 872 327 stemmer, 68,7% oppslutning.Ved valget ble det valgt 1 014 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 177 av representantene på forhånd bestemte kommuner, såkalte utjamningsrepresentanter. Av de valgte representantene var 240 kvinner.


== Resultat ==
.) Punktum i tabellen angir at partiet ikke stilte liste.


== Referanser ==
Commit

commit er innen informatikk og dataforvaltning noe som gjør et sett med foreløpige forandringer permanent. En populær bruk av dette er ved slutten av en databasetransaksjon, hvor foreløpige forandringer blir gjort permanent.
I det distribuerte operativsystemet LOCUS 845 var commit et systemkall.
Prosopocoilus buddha

Prosopocoilus buddha er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 26-63 millimeter), bred, blankt rødbrun til svart hjortebille. Arten er svært variabel og formrik. Hos store hanner er kjevene lange og nokså tynne, litt buede, med en tann ved roten, en litt større tann litt utenfor midten og noen mindre tenner. Små hanner har gjerne korte, knivformede og sagtakkede kjever. Hodet er stort og bredt, slett uten kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Undersiden er samme farge som oversiden. Beina er mørkbrune til svarte. Hunnen er mindre, bredere og blankere, uten forstørrede kjever.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er vidt utbredt i Asia, fra India i vest til Sulawesi i øst.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Prosopocoilus (i snever forstand)
Prosopocoilus buddha (Hope, 1842)
Prosopocoilus buddha approximatus (Parry, 1864) - Tibet og Indokina
Prosopocoilus buddha annae Bomans, 1992 - Borneo
Prosopocoilus buddha babuyanensis Mizunuma, 1994 - Filippinene: Babuyan
Prosopocoilus buddha buddha (Hope, 1842) - India, Bangladesh og Thailand
Prosopocoilus buddha cavifrons (Hope & Westwood, 1845) - Filippinene: Luzon, Mindoro, Panay og Negros
Prosopocoilus buddha ebeninus (Albers, 1891) - Filippinene: Mindanao
Prosopocoilus buddha erberi (Lacroix, 1988) - Sumatra
Prosopocoilus buddha javanensis (Neervoort van de Poll, 1895) - Java
Prosopocoilus buddha kuijteni Bomans, 1978 - Thailand og Vest-Malaysia
Prosopocoilus buddha palawanicus (Felsche, 1912) - Palawan
Prosopocoilus buddha patricius (Schaufuss, 1887) - Sulawesi


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus buddha i Encyclopedia of Life 
(en) Prosopocoilus buddha i Global Biodiversity Information Facility 
(en) Kategori:Prosopocoilus buddha – bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
Indexi

Indexi kan vise til:

Indexi (band), bosnisk band
Indexi (musikkpris), bosnisk musikkpris, oppkalt etter bandet
Unlink

unlink er et systemkall og et kommandolinje-verktøy i moderne POSIX-kompatible operativsystemer som sletter datafiler. Systemkallet fjerner filnavn og (bortsett fra i Linux) kataloger gjennom rm og rmdir. Hvis filnavnet var den siste harde link til filen, blir filen i seg selv slettet så snart som ingen programmer holder den åpen.Systemkallet opptrer også i programmeringsspråkene PHP, Node.js og Perl i form av den innebygde funksjonen unlink(). Liksom Unix-verktøyet, brukes det også til å slette filer.


== Referanser ==
Prosopocoilus bulbosus

Prosopocoilus bulbosus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 25-52 millimeter), bred, blank, rødbrun til svart hjortebille. Hannens kjever er korte og kraftige, vanligvis sagtakkede på innersiden og noe oppoverbøyde. Hodet er stort og bredt, slett uten kjøler eller knøler, pannen bredt U-formet innbuktet foran. Antennene har en tre-leddet vifte. Pronotum er betydelig bredere enn langt, rundet. Undersiden og beina er samme farge som oversiden. Hunnen er mindre, bredere og blankere, uten forstørrede kjever, forkroppen tydelig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er utbredt fra India i vest til Vietnam i øst.


== Systematisk inndeling ==
Arten blir nå ofte ført til slekten Kirchnerius, og de ulike underartene noen ganger regnet som egne arter.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Prosopocoilus (i snever forstand)
Prosopocoilus bulbosus (Hope, 1840)
Prosopocoilus bulbosus bulbosus (Hope, 1840) - India
Prosopocoilus bulbosus crassimaxillaris (Bomans, 1967) - Laos
Prosopocoilus bulbosus mandibularis (Möllenkamp, 1902) - Thailand, Vietnam
Prosopocoilus bulbosus spencii (Hope, 1840 - India, Myanmar


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus bulbosus hos NCBI 
(en) Prosopocoilus – kategori av bilder, video eller lyd på Commons
Prosopocoilus corporaali

Prosopocoilus corporaali er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor til stor (hannene 42-84 millimeter), blank, brun hjortebille. Hannens kjever er lange og slanke, noe krummede, på innersiden med én tann nær roten og tre-fire tenner i den ytre delen. Hodet er slett uten tydelige kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Undersiden og beina er samme farge som oversiden. Hunnen er mindre, bredere og blankere, uten forstørrede kjever, forkroppen tydelig punktert, svart med en mørkrød ytterkant på dekkvingene.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er utbredt på Sulawesi og Molukkene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Prosopocoilus (i snever forstand)
Prosopocoilus corporaali (Nagel, 1933)


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus corporaali i Global Biodiversity Information Facility 
(en) Prosopocoilus – kategori av bilder, video eller lyd på Commons
Winterswijk

Winterswijk (også kjent som Winterswiek eller Wenters) er en kommune og en by i den østlige delen av Nederland. Byen har en befolkning på 28 999 (2017) og ligger i Achterhoek, som er i den østligste delen av provinsen Gelderland.


== Geografi ==
Winterswijk ligger øst i provinsen Gelderland øst i Nederland. Det er en del av regionen i Achterhoek.


== Historie ==

Byen ble grunnlagt rundt år 1000 f.Kr og var et isolert jordbrukssamfunn frem til 1830, da veien fra Borken til Zutphen via Winterswijk og Groenlo ble bygget. Rundt 1840 utvandret mange til Amerika — Michigan spesielt. Etter 1870 ble byen et sentrum for tekstiler, for eksempel spinning og veving, og fabrikken Tricot ansatte en stor andel av den lokale befolkningen i sine glansdager. I 1878 ble jernbanelinjen til Zutphen bygget, først og fremst for tekstilindustrien, som ble satt opp av Jan Willink. Noen av familiene, som familien Willinks, har bodd der siden 1284.


=== Frigjøring under andre verdenskrig ===
31. mars 1945 var frigjøringsdagen for Winterswijk under andre verdenskrig. Før byen ble frigjort, var det en stridsvognkamp den 30. mars i en av bydelene kalt Woold, med seksti Sherman-stridsvogner. Kampen resulterte i at seksten tyske og ni britiske soldater mistet livet. 31. mars 1945 (langfredag) rundt klokka 21 hadde de allierte styrkene en kamp litt over fem km sør for Winterswijk. 31. mars nådde endelig de første allierte troppene Slingestream i nærheten av Winterswijk. 31. mars er den offisielle dagen for å minnes frigjøringen av Winterswijk. Etter frigjøringen av Winterswijk grunnla de et hvilesenter for britiske soldater i Sociëteit de Eendracht (Zonnebrink), der britiske soldater, som kom fra fronten, kunne få hvile. Den britiske fronten beveget seg i april 1945 mot den nordvestlige delen av Tyskland.


== Referanser ==


== Eksterne lenker ==
Offisielt nettsted 
Offisielt nettsted 
(en) Winterswijk – kategori av bilder, video eller lyd på Commons 
(en) Winterswijk – galleri av bilder, video eller lyd på Commons
Nuclear Threat Initiative

Nuclear Threat Initiative (NTI) er en uavhengig organisasjon stiftet i 2001 av den amerikanske senatoren Sam Nunn og filantropisten Ted Turner i USA. Organisasjonen arbeider med å avverge katastrofer, angrep og ulykker knyttet til masseødeleggelsesvåpen – atom, biologisk, radiologisk, kjemisk og cyber.
Ernest Moniz er konsernsjef, og Joan Rohlfing er president i organisasjonen.


== Eksterne lenker ==
(en) Offisielt nettsted 
(en) Nuclear Threat Initiative – kategori av bilder, video eller lyd på Commons
Prosopocoilus dentifer

Prosopocoilus dentifer er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor til stor (hannene 23-37 millimeter), blank, svart hjortebille. Hannens kjever er moderat forstørrede, sigdformede med en kraftig, oppoverrettet tann i midten. Noen hanner har kortere og bredere kjever, mer som den typiske formen hos Prosopocoilus bulbosus, små hanner har knivformede, sagtakkede kjever. Hodet er stort og bredt, slett uten tydelige kjøler eller knøler. Antennene har en tre-leddet vifte. Pronotum er betydelig bredere enn langt, noe innsnevret ved roten. Undersiden er samme farge som oversiden, beina mørkrøde. Hunnen er mindre, bredere og blankere, uten forstørrede kjever, forkroppen tydelig punktert, særlig på sidene, svart.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er utbredt i India, Nepal og Bhutan.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Prosopocoilus (i snever forstand)
Prosopocoilus dentifer (Deyrolle, 1865)
Prosopocoilus dentifer dentifer (Deyrolle, 1865) - India, Nepal
Prosopocoilus dentifer parryi (Boileau, 1913) - India, Nepal og Bhutan, noen ganger regnet som en egen art og ført til slekten Kirchnerius.


== Eksterne lenker ==
Bildegalleri over slekten (preparerte eksemplarer)
Bildegalleri
Artikkelen har ingen egenskaper for arter i Wikidata
(en) Prosopocoilus – kategori av bilder, video eller lyd på Commons
Eugene Holiday

Eugene Holiday (født 14. desember 1962 i Philipsburg på Sint Maarten) er en økonom fra Sint Maarten og landets nåværende guvernør.
Holiday er utdannet i Nederland, med doktorgrad i økonomi fra universitetet i Tilburg fullført i 1987. Han var deretter tilsatt ved De nederlandske Antillenes bank på Curaçao, men fra 1995 hadde han sentrale roller innen luftfartsindustrien på Sint Maarten, blant annet som direktør ved Prinsesse Juliana internasjonale lufthavn i over 12 år.Da Sint Maarten ble et selvstyrt land innen Kongeriket Nederlandene ved oppløsningen av De nederlandske Antiller 10. oktober 2010, tiltrådte Holiday som landets første guvernør.


== Referanser ==


== Eksterne lenker ==
Offisielt nettsted 
(en) Eugene Holiday – kategori av bilder, video eller lyd på Commons
Elisabet Fidjestøl

Elisabet Odrun Fidjestøl (født 25. oktober 1922 i Horten, død 28. november 2013) var en norsk arkitekt og politiker. Hun omtales ofte som Elisabet(h) Breen Fidjestøl. Det har sammenheng med at hun i 1948 ble gift med Olav Andreas Findreng Breen (d. 1949) og i 1963 med Sigurd Fidjestøl.


== Arkitektvirke ==
Fidjestøl (da: Øydvin) gikk ut fra NTHs arkitektlinje i 1947. Hun ble ansatt ved distriktsarkitektkontoret i Kirkenes i 1948 og var fra 1953 ansatt hos arkitekt Ole Bjønnes i Tønsberg, for senere å etablere egen arkitektpraksis. Over flere tiår tegnet hun et drøyt dusin kirker, for det meste på Østlandet, som stort sett kan betegnes som arbeidskirker. Innenfor denne sjangeren overgås hun bare av Harald Hille når det gjelder produktivitet. Av annet virke på arkitekturområdet kan nevnes en rekke utvidelser og restaureringer av kirker.


== Politikervirke ==
I tillegg til arkitektvirket var Fidjestøl aktiv i politikken, der hun representerte Kristelig folkeparti. Hun satt i bystyret i Tønsberg i tre perioder fra 1955. Hun møtte som vararepresentant på Stortinget i periodene 1969–73 og 1973–77 og var fylkesvaraordfører i Vestfold i 1975–1983. I tillegg hadde hun en rekke andre tillitsverv.


== Verker i utvalg ==
Vesterøy kirke, Sandefjord (1967; eg. bare 1. byggetrinn)
Solvang kirke, Tønsberg (1. byggetrinn 1969, 2. byggetrinn 1988)
Sentrumskirken, Horten (1972)
Straumen kapell, Sørreisa (1973)
Nanset kirke, Larvik (1974)
Restaurering av Torød kirke, Nøtterøy (1975)
Birom på hver side av tårnet i Leveld kirke, Ål (1976)
Teie kirke, Nøtterøy (1977)
Strindheim kirke, Trondheim (1979)
Søndre Skøyen kapell, Oslo (1980)
Mjøndalen kirke, Nedre Eiker (1983)
Ullerål kirke, Hønefoss (1. byggetrinn, 1984)
Fjell kirke, Drammen (1984)
Skrim sportskapell, Kongsberg (1985)
Vats fjellkirke, Ål (1990)
Fogn kirke, Finnøy (1991)


== Referanser ==


== Litteratur ==
Tryggve Juul Møller, red. (1966). Studentene fra 1941. Oslo: Bokkomiteen for studentene fra 1941. s. 146. 
«Elisabet Fidjestøl». Stortinget.no. 
Laila Riksåsen Dahl: «Elisabet Breen Fidjestøl til minne», i Tønsberg Blad, 11. desember 2013, s. 10.


== Eksterne lenker ==
(en) Elisabet Fidjestøl – kategori av bilder, video eller lyd på Commons 
(no) Elisabet Fidjestøl hos Stortinget 
(no) Elisabet Fidjestøl hos Norsk senter for forskningsdata